《坟院新篁 其二》
宋代·卫宗武

世更日月几昃盈，依然有谷中窈冥。脩筠夹道互经纬，宛如一机翠织成。

非繇培植得揽玩，何异不稼而有囷。箨龙个个出头角，密者栉比疏犹簪。

婵娟色媚已映月，团栾气合行屯云。雨馀寻丈忽耸拔，其上速若鸢肩腾。

中边别种相间簉，又类润玉陪清冰。我将于此事著述，编摩自足供杀青。

此君时对吐秀句，榆境亦不孤閒身。凉床滑簟午睡足，坐听雅奏来风声。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。